g IS-SERQA SAGRILEGA TA' BIRMIFTUĦ FL-1663 Il-knisja parrokkjali ta' Birmiftuħ kienet minn dejjem knisja importanti fid-djoċesi ta' Malta. Ħarsa ħafifa fir-rapporti tal-visti pastorali ta' l-Isqfijiet li żaruha nsibu kliem ta' tifħir u ta' apprezzament għal din il-knisja. F'diversi mappi antiki Maltini insibu wkoll imħażżeż ir-raħal ta' Bir- miftuħ iżda bħala raħal, Birmiftuħ qatt ma kiber u żviluppa bħal ma ġralhom irħula oħra. Minħabba l-biża' ta' l-attakki tal-furbani, in-nies kienet aktar daħlet tgħammar il-ġewwa lejn in-naħat magħrufa bħala 'l-Gudja'. Għalhekk fl-1656 in-nies li kienu jgħammru fil-Gudja għamlu talba lill- Isqof Balaguer, biex filwaqt il-Parroċċa tibqa' l-knisja ta' Birmiftuħ, huma jibnu knisja fil-Gudja. Fit-talba tagħhom għall-bini tal-knisja in-nies ġabu bosta raġunijiet validi u fosthom kien hemm ir-raġuni tas-serq li kien qed jiġri spiss minn Bir- miftuħ. ' In-nies irrappurtaw li f'perijodu ta' 35 sena l-knisja ġiet misruqa ħames darbiet. Barra dawn is-serqiet kemm-il darba ġies misruqa l-kaxxa ta' l-offerti u l- paramenti ta' l-artali. : Kien hemm ukoll żewġ każi oħra koroh li semmew in-nies tal-Gudja fit-talba tagħhom. Darba minnhom il-ħalliel jew il- ħallelin daħlu fid-dalma tal-lejl fid- dar tal-kappillan u serquh. Mid- dehra din is-serqa ħadmet ħafna fuq saħħtu għax dan miet ftit wara. Il-każ l-ieħor kien meta s-sagris- tan kien rieqed qrib il-knisja u wara li sema' xi ħsejjes ħareġ biex jinves- tiga u hemm sparawlu u mmankawh għal għomru. Imma nistgħu ngħidu li l-aktar serqa deplorevoli saret matul il-lejl tas-26 ta' Jannar 1663, jiġifieri tlett mija u sitta u għoxrin sena ilu. Kienet serqa li ħasdet lil Malta kollha. Kienu serqu ostji kkonsagrati mit- tabernaklu tal-knisja ta' Birmiftuħ. Xi ħalliel jew ħallelin kienu daħlu . f'din il-knisja u serqu diversi affar- — Il-volum tal-proċessi tal-inkwiżitur fejn ijiet fosthom pissidi bil-partikoli tidher ix-xhieda dwar is-serqa ta' Birmiftuħ kkonsagrati. Għalkemm nieqsa minn mezzi ta' kommunikazzjoni, l-aħbar xterdet ma' Malta kollha. Il-Gran Mastru Cottoner u l-Isqof Balaguer ħarġu SCOMUNICA MAGGIORE lil min wettaq dan is-sagrileġġ. Kif kienet il-proċedura f'dawk iż-żminijiet, il-każ tressaq quddiem it- Tribunali ta' l-Inkwiżizzjoni u sar proċess regolari. Xehdu diversi nies fosthom il-kappillan Dun Ġużepp Gatt, il-viċi tiegħu Dun Ġużepp Callejja u s-sagristan Duminku Borg. Nafu li l-ġurnata kienet il-Ħamis u l-ħalliel jew ħallelin daħlu mill-bieb tal-knisja li dan instab sgassat mis-sagristan. Dan qalli wara li daqq il-Pater Noster, mar biex bħas- soltu jiftaħ il-knisja u osserva li l-bieb kien sfurzat u miftuħ. Meta resaq lejn it-tabernaklu nduna wkoll li dan kien miftuħ u kien vojt u dlonk intebaħ li xi ħadd kien seraq il-pissidi. Il-kappillan, fix-xhieda tiegħu qal li fit-tabernaklu kien hemm sittax-il partikola kkonsagrata. Dan il-każ ta' serq aktar ikkumplika ruħu meta fil-bidu ta' Frar, il-pissidi, vojt mingħajr ostji, kien instab fil-knisja ta' San Ġakbu l-Belt, iżda l-ħallelin baqgħu qatt ma nqabdu. F'Malta ta' l-1663, dan is-serq kien qajjem ħafna biża' u spekulazzjonijiet iżda l-misteru ta' min wettaq dan is-sagrileġġ baqa' hemm. Dan il-każ kompla jsaħħaħ ir-rieda tan-nies tal-Gudja biex jibnu knisja ġdida fil-qalba tar-raħal kif fil-fatt għamlu ftit snin wara.